[{"text_idx": "#000001", "text": "Maailma suurim videoma\u0308ngumess Gamescom on tagasi ja suurem kui eales varem. Pa\u0308ev enne messi algust toimub suur kahetunnine lavas\u030cou Opening Night Live, mis ta\u0308is ku\u0308lalisi ja u\u0308llatusi tulevaste (ja olemasolevate) ma\u0308ngude kohta. Saalis u\u0308htegi tu\u0308hja kohta ei olnud, seega ta\u0308ismaja ma\u0308ngureid, kes ko\u0303ik ootavad imelisi uudiseid. Vo\u0303tame ja\u0308rgnevalt kokku ko\u0303ik, mida sellel ilusal o\u0303htul Ko\u0308lnis Saksamaal tervele maailmale na\u0308idati."}, {"text_idx": "#000003", "text": "ONL-i avanumbriks oli, nagu arvata vo\u0303is, \u201cStarfield\u201e. Hiiglaslikust seiklus-rollima\u0308ngust na\u0308gime uhiuut pa\u0308ris na\u0308itlejatega treilerit, mille juhatas sisse Bethesda pikaaegne ja vankumatu liider Todd Howard. Kuna ma\u0308ng tegelikult ilmub juba 6. septembril, siis on veider, et kuni praeguse hetkeni on ainult va\u0308hesed pa\u0308ris ma\u0308ngupilti na\u0308inud. Samal ajal on osa ma\u0308ngureid selle endale tegelikult juba koju ka\u0308tte saanud, seega \u201cStarfield\u201c on u\u0308ks nendest veidratest lugudest, mis to\u0303ena\u0308oliselt juba paari na\u0308dala pa\u0308rast on lihtsalt ilus (ja veider) ajalugu."}, {"text_idx": "#000004", "text": "\u201eStarfield\u201c alustas ilusa klaveripalaga, mida ma\u0308ngiti otse laval. Imeline kosmilise atmosfa\u0308a\u0308riga muusika aitas elevil ja va\u0308sinud publikul mo\u0303nusalt o\u0303htuga alustada. Eelnevalt mitmed tunnid ja\u0308rjekorras passimist ning kuumus ja\u0308ttis paljud veidi na\u0308rviliseks, siis mahe muusikapala koos kuulsa videoma\u0308ngude persooniga lo\u0303i ideaalse o\u0303hustiku meeldeja\u0308a\u0308va o\u0303htu jaoks."}, {"text_idx": "#000005", "text": "Meie po\u0303hjanaabrite stuudio Remedy Entertainment (\u201eMax Payne\u201c, \u201eControl\u201c) kauaoodatud ja\u0308rg \u201cAlan Wake 2\u201d on viimastel kuudel saanud palju agressiivset reklaami ja muud silmapaistvat promo. Esimene osa on juba 13 aastat vana ma\u0308lestus, mis erinevalt teisest osast ei olnud isegi o\u0303udusma\u0308ng. Siiski pettumuseks pole u\u0308htegi po\u0303hjust, sest uuest narratiivipo\u0303hisest treilerist vo\u0303ime ja\u0308reldada, et o\u0303uduse z\u030canr on paremas kohas kui eales varem. Etenduse viimane treiler ajas terve saali energiliselt sumisema ning Remedy liider Sam Lake nautis ta\u0308helepanu nii laval kui publiku hulgas. Ma\u0308ng ilmub 27. oktoobril 2023."}, {"text_idx": "#000006", "text": "On u\u0308ks asi, mida keegi ei oota sellisel u\u0308ritusel nagu Gamescom ja selleks on filmid. Ko\u0303igile ootamatult astus lavale maailmakuulus filmirez\u030cisso\u0308o\u0308r Zack Snyder (\u201e300\u201e, \u201eBatman v Superman: Dawn of Justice\u201c\u201c, kes esitles enda ta\u0308iesti uut Netflixi projekti \u2013 \u201cRebel Moon\u201d vo\u0303i ta\u0308psema nimega \u201cRebel Moon: Part One \u2013 A Child of Fire\u201e. Tegemist on kaheosalise fantaasia-seiklusfilmiga, mille esimene osa ilmub juba 22. detsembril ja teine osa 19. aprillil 2024. Snyderi populaarsus on ilmselge kui kuulsime saalis oleva publiku reaktsiooni (seal hulgas ka meie). Mees on muidugi tuntud lobamokk ja laval olles lahkelt lubas \u201cRebel Moon\u201c videoma\u0308ngu, kuid tasub olla skeptiline. Selle filmi treiler on ka kirjutamise hetkel u\u0308lekaalukalt ko\u0303ige enimvaadatud video sellelt u\u0308rituselt."}, {"text_idx": "#000007", "text": "Ootuspa\u0308raselt oli suurel ekraanil ka Call of Duty seeria uusima peatu\u0308ki \u201cModern Warfare 3\u201d umbes 10 minutit ma\u0308ngupilti, mille po\u0303hiline to\u0303mbenumber on vihmane ilm ja o\u0308o\u0308vaatlusseadmed. Videos na\u0308gime loo esimest missiooni, mille teema on sarnane 2019. aasta ma\u0308ngus \u201cModern Warfare\u201e u\u0308lipopulaarseks episoodiks saanud \u201cClean House\u201c. Pika video ka\u0308igus publiku reaktsioonid vajusid peaaegu nulli, kuid lo\u0303puks ko\u0303ik a\u0308rkasid u\u0308les ja panid telefonid ka\u0308est a\u0308ra. Militaar-tulistamisma\u0308ngu saab iga huviline (ja neid on miljoneid) oma ka\u0308ega proovida juba 10. november 2023."}, {"text_idx": "#000009", "text": "Teise kauaoodatud kaklusma\u0308ngu \u201cTekken 8\u201e treileriga saime pisikese eelvaate kuue naasva karakteri kohta ja avaldati ma\u0308ngu ametlik ilmumise kuupa\u0308ev, milleks on tuleva aasta 26. jaanuar. Kaklusma\u0308ngude entusiastide hulgas vo\u0303eti ma\u0308ngu treiler ja uudised palavalt vastu, siis tavama\u0308ngijate jaoks oli see pigem unustatav. Omaselt Tekkeni seeriale to\u0303mbab esimese ta\u0308helepanu muusika, teiseks graafika ja antud juhul ka \u201cStreet Fighter 6\u201c ma\u0308ngust kopeeritud uus ma\u0308ngulaad, mille kohta saame teada rohkem juba tulevikus."}, {"text_idx": "#000011", "text": "3 aastat tagasi ilmunud \u201cCyberpunk 2077\u201d saab lo\u0303puks kauaoodatud laiendi \u201cPhantom Liberty\u201c, mis lubab parandusi ja muudatusi, mida fa\u0308nnid on aastaid palunud. Publiku tagasisidest oli tunda ootuspa\u0308ra, sest kohe kui Keeley mainis CD Project Redi (ma\u0308ngu arendaja) suurteost ja ekraanile ilmus ma\u0308ngu disain, la\u0308ks rahvas po\u0308o\u0308rdesse. Laiend ilmub 26. septembril."}, {"text_idx": "#000012", "text": "Sonicu fa\u0308nnid vo\u0303ivad lo\u0303puks rahus hingata, sest ja\u0308rjekordne copy-paste \u201cSonic Superstars\u201d annab meile lo\u0303puks vo\u0303imaluse kuni nelja inimesega samalt ekraanilt Sonicu ma\u0308ngu nautida. Visuaalselt muutumatu viimased 30 aastat platvormer, mida saab nu\u0308u\u0308d ma\u0308ngida mitme inimesega koos \u2013 ongi ko\u0303ik. Ma\u0308ng ilmub juba 17. oktoobril (ja\u0308lle)."}, {"text_idx": "#000015", "text": "Konkurentsitult ko\u0303ige suurem u\u0308llatus meie jaoks oli \u201cCrimson Desert\u201e uus ja pikk videklipp. Vaadates treileri algust ja\u0308i mulje nagu na\u0308idatakse vaid paari uut ma\u0308ngumehaanikat. Eelvaade aga kestis ja kestis kuni mingi hetk hakkasime mo\u0303tlema: \u201cOot, see on ju ko\u0303ik u\u0308hes ma\u0308ngus!\u201c. Lo\u0303una-Korea arendajate Pearl Abyss poolt avatud maailmaga rollima\u0308ng tundub massiivne ning ei oleks u\u0308llatunud kui sellest tuleb midagi revolutsioonilist. Tundus, et ma\u0308ng publiku seas laineid ei lo\u0308o\u0308nud, siis ei imestaks kui rahvas oli lihtsalt s\u030cokis, sest suurt promo enne ONL-i ma\u0308ngu kohta polnud. Ilmumise kohta pole mitte midagi teada."}]